ખેરાલુ માર્કેટયાર્ડમાં વેપારી, સહકારી અને ખેડુત વિભાગની ચુંટણી યોજાઈ. જેમાં ભીખાલાલ ચાચરીયા ગ્રુપના ૧૩ અને સામે પક્ષે માત્ર ૧ ઉમેદવાર દિનેશભાઈ ચૌધરી જીત્યા હતા. પાલિકા પ્રતિનિધિ તરીકે મોઘજીભાઈ પટેલના નામનો ઠરાવ થયો પરંતુ ઠરાવની નકલ ખેરાલુ માર્કેટયાર્ડના સેક્રેટરીએ નિયામકને ન મોકલતા ૧૫ માં પ્રતિનિધિ તરીકે મેન્ડેટ તેમને મળ્યુ નહોતુ. મોઘજીભાઈ પટેલે કલેક્ટરશ્રી અને નિયામકશ્રીને ઉપવાસ ઉપર બેસવા પત્ર લખ્યો, પરંતુ પાછળથી સમાધાન થતા તા.૬-૮-૨૦૧૬ ના રોજ બપોરે ૧૨-૩૯ કલાકે ખેરાલુ માર્કેટયાર્ડના ચેરમેન પદે ભીખાલાલ ચાચરીયાની તાજપોષી થઈ હતી.